open-index/open-wikipedia-markdown huggingface dataset:
איזידור גנסל

**איזידור (איזו, איזי) גנסל** (בגרמנית: Isidor Gansl; בהונגרית: Gansl Izidor;  1896–1938) היה כדורגלן יהודי אוסטרו-הונגרי ומאמן כדורגל.

## חייו
גנסל, שנולד בבודפשט במשפחה יהודית, היה אחד מחמישה אחים שהתחילו לשחק ב-1910 בבית ספר לכדורגל של הכח וינה. בהמשך, יחד עם אחיו מקס, ייסד את המועדון Sportclub Unitas. ביוני 1914 עבר למועדון Wiener AF, שם הפך במהרה לשחקן ספסל. עם פרוץ מלחמת העולם הראשונה גויס לצבא האוסטרי ושיחק בנבחרתו עד שהועבר לצבא ההונגרי בגלל היותו יליד הונגריה. בסיום המלחמה נשאר בבודפשט והצטרף למועדון הכדורגל פרנצווארוש, שם שיחק בעונת 1918–1919 בשורת החלוצים לצד אלכסנדר נמש ו. פרנצווארוש סיימה את העונה במקום השני. בקיץ 1919 השתתפה פרנצווארוש בטורניר פרטר בווינה ובהזדמנות זו חלק מהכדורגלנים עברו לקבוצות אוסטריות - גנסל, שכבר היו לו קשרים ב-Wiener AF עבר אליהם ומשם להכח וינה, אליה הגיע גם אחד מאחיו, Jenő ובהמשך גם אלכסנדר נויפלד. בעונה הבאה הכח נאבקה על העלייה לליגה העליונה והצליחה. במהלך העונה הבקיעה הכח 107 שערים, 52 מתוכם הובקעו על ידי איזידור גנסל ועוד 18 על ידי אחיו. ב-1920 זומן לסגל נבחרת הכדורגל של אוסטריה תחתית ושיחק במסגרתה נגד נבחרת גרמניה המזרחית.

בעונה הראשונה בליגה העליונה הגיעה הכח למקום הרביעי ובעונה השנייה נאבקה על המקום הראשון, אך לבסוף הסתפקה במקום השני. בשתי העונות גנסל היה מלך השערים של הקבוצה. ב-1923 גנסל עבר לשחק בקבוצה היהודית-רומנית מכבי צ'רנוביץ וזומן לסגל נבחרת רומניה בכדורגל. הוא השתתף במשחק אחד, נגד טורקיה, משחק שהסתיים בתוצאה 2-2 והבקיע את שני השערים לטובת רומניה.

בסיום העונה ברומניה שב גנסל לאוסטריה, הפעם בגראץ, שם שיחק ב עד סיום הקריירה שלו ככדורגלן. בשנת 1926, כאשר הכח וינה איבדה כדורגלנים רבים לטובת מועדונים אמריקאיים, חשבו לגייס את גנסל לשורותיהם פעם נוספת, אך שבירת רגלו מנעה זאת. הוא פתח בקריירה חדשה כמאמן כדורגל בתוניסיה, שם אימן את כדורגלני מועדון US Tunisienne מתוניס והוביל אותם לשלוש אליפויות, בשנים 1930, 1931 ו-1933.

גנסל חלה בתוניס במחלה קשה, כולל שיתוק חלקי ושב לאוסטריה, שם מת ממחלתו כעבור כמה שנים.

## קישורים חיצוניים

קטגוריה:כדורגלנים יהודים הונגרים
קטגוריה:כדורגלנים רומנים
קטגוריה:חלוצי כדורגל אוסטרים
קטגוריה:כדורגלנים אוסטרים
קטגוריה:חלוצי כדורגל יהודים הונגרים
קטגוריה:חלוצי כדורגל רומנים
קטגוריה:בודפשט: כדורגלנים
קטגוריה:כדורגלני הכח וינה
קטגוריה:מאמני כדורגל יהודים הונגרים
קטגוריה:ילידי 1896
קטגוריה:נפטרים ב-1938
פורניקס

שמאל|ממוזער|250px|מבנה הפורניקס

ה**פורניקס** (מלטינית; בעברית: **קשת**) הוא רשת סיבים עצביים (ותאי עצב) במוח, שמעבירים אותות חשמליים מההיפוקמפוס לגופים הדדיים של ההיפותלמוס.

## תפקיד
הפורניקס הוא חלק מהמערכת הלימבית. בעוד שהתפקיד והחשיבות המדויקים שלו טרם הובנו, הוכח כי הסרת חלק זה של המוח בניתוח יכולה לגרום לאיבוד או פגיעה בזיכרון.

ישנן כמה השערות בנוגע לסוג הזיכרון המושפע מחלק זה, אך ככל הנראה ההשפעה היא בעיקר על זיכרון שליפה (זיכרון לטווח ארוך), יותר מאשר על זיכרון מיידי וזיכרון זיהוי. כלומר, נזק לפורניקס עלול לגרום לבעיות ופגיעה בזיכרון לטווח ארוך (כמו זיכרון פרטים על אירועים מהעבר), ולמעט פגיעה בזיכרון לטווח הקצר.

הפורניקס מכיל שלוחות של אקסונים דופמינרגיים מהטגמנטום הגחוני.

## מבנה
הסיבים של הפורניקס יוצרים צורה הדומה לאות C. הסיבים מתחילים בהיפוקמפוס בכל צד של המוח (סיבים אלו נקראים גם פימבריה). מספר רב של סיבים נפגשים באמצע המוח, ויוצרים את הפורניקס. הצד הפנימי של הקרום שמפריד בין שני החדרים הלטרליים במוח מחובר לחלק העליון של הפורניקס. ישנה הפרדה בין החלק השמאלי של הפורניקס וחלקו הימני, וכמו כן, יש גם הבדל בין החלק התחתון לעליון.
הסיבים האחוריים (שנקראים פוסטקומיסורל פורניקס) מכל צד ממשיכים לעבור לכוון גוף האדם או החיה דרך ההיפותלמוס ותאי התלמוס.

## קישורים חיצוניים

## הערות שוליים

קטגוריה:המוח הגדול
קטגוריה:המערכת הלימבית
GeForce 900

סדרת מאיצי הגרפיקה **GeForce 900** היא משפחת מעבדים גרפיים שפותחה על ידי חברת אנבידיה. המעבדים  בנויים בארכיטקטורה של מקסוול, על שמו של הפיזיקאי ג'יימס קלרק מקסוול.

## מוצרים בסדרה
[250px|ממוזער|ימין|GeForce GTX 970 של [GIGABYTE]]
שני הכרטיסים הראשונים בסדרה, GTX 980 ו-GTX 970 יצאו ב-19 בספטמבר 2014 והתבססו על ליבת GM204. בין השאר, ניתן היה להבחין בשיפור עצום בצריכת החשמל שהוקטנה בכ-35% מהדור הקודם. כמו כן, הכרטיסים בסדרה תומכים בפילטר שנקרא MFAA, אשר מקטין את איבוד הביצועים לעומת הפילטר MSAA בכ-30%. הסדרה הביאה גם תמיכה מלאה ב-HDMI 2.0.

בנוסף לזה, יכולת ריבוי הכרטיסים בטכנולוגיית ה-SLI השתפרה רבות, עד כך שבמספר משחקי מחשב שימוש בשני כרטיסים יניב כמעט פי 2 ביצועים מאשר כרטיס בודד (לעומת הדורות הקודמים שבו שני כרטיסים הניבו רק כפי 1.5 ביצועים ואף פחות מכך).

הסדרה היא הראשונה של Nvidia שכוללת כרטיסים חד-ליבתיים עם זיכרון בנפח של 4096MB.

כל הכרטיסים בארכיטקטורה זו מיוצרים בטכנולוגיה של 28 ננומטרים.

כמו גם בסדרת 700, גם הטיטאן X, כרטיס ממשפחת הטיטאנים, יצא לסדרה זאת תחת ליבת מקסוול GM200 בתג מחיר של 999$, כמו קודמו, הטיטאן בלאק.

## מפרט טכני
### סדרת GeForce 900

### סדרת GeForce 900M

## ראו גם
* GeForce 700
* GeForce 800M
* GeForce 10

## קישורים חיצוניים

## הערות שוליים

קטגוריה:מעבדי GeForce
מחוז (ארצות הברית)

ממוזער|370px|מפת ארצות הברית עם חלוקה למדינות ומחוזות.
**מחוז** (באנגלית: **County**) הוא חלוקה לאזור מנהלי, שאליו מחולקת כל אחת ממדינות ארצות הברית. ב-48 מתוך 50 מדינות ארצות הברית נעשה שימוש במונח "קאונטי" למחוז. היוצאות מן הכלל הן לואיזיאנה ואלסקה אשר בהן מכונים המחוזות בהתאמה "Parishes" ו-"Boroughs". האחריות והסמכויות של המחוזות השונים משתנה ממדינה למדינה. לרוב המכריע של המחוזות יש מושב מחוז, המתפקד כעיר בירה מחוזית. במדינות רבות בארצות הברית המחוזות מחולקים גם הם ל-Townships או שהן עשויות להכיל בתוכן ערים או עיריות בעלי גופי ממשל עצמאיים. 

נכון לספטמבר 2014 ישנם בסך הכל 3,144 מחוזות בארצות הברית (כאשר כוללים את ה-Parishes של לואיזיאנה וה-Boroughs של אלסקה). המדינה שמכילה את הכמות המועטה ביותר של מחוזות היא דלאוור אשר מכילה רק 3 מחוזות, והמדינה עם הכמות הרבה ביותר היא טקסס אשר מכילה 254 מחוזות. 

מדינות דרום ארצות הברית ומדינות המערב התיכון בדרך כלל נוטות להכיל יותר מחוזות מאשר מדינות מערב ארצות הברית ומדינות צפון ארצות הברית.

## מידע סטטיסטי
המחוז הממוצע בארצות הברית מכיל כ-100,000 תושבים. המחוז אשר מכיל את כמות התושבים הגבוהה ביותר הוא מחוז לוס אנג'לס שבקליפורניה, אשר מכיל 9,818,605 תושבים (נכון ל-2010). מחוז לאבינג בטקסס, אשר נכון ל-2010 מכיל רק 82 תושבים, הוא המחוז עם כמות התושבים הקטנה ביותר. המחוז בעל השטח הגדול ביותר הוא מחוז סן ברנרדינו שבקליפורניה אשר משתרע על פני שטח בגודל 51,948 קמ"ר. המחוז בעל השטח הקטן ביותר הוא מחוז קאלאוואו בהוואי אשר משתרע על פני שטח בגודל 31 קמ"ר.

ברשימה שלהלן ה-Parishes של לואיזיאנה וה-Boroughs של אלסקה, אשר נחשבים על פי הממשל האמריקני ל-"County Equivalents" (שווי ערך למחוזות), נכללו בספירה של המחוזות.

## ראו גם
* הטיה בקביעת מחוזות בחירה

## קישורים חיצוניים

## הערות שוליים

*
חומט גמד

**חוֹמֶט גַּמָּד** (שם מדעי: *Ablepharus rueppellii*) הוא מין לטאה. אורכו מגיע עד 15 ס"מ, והוא הקטן בחומטי הארץ.

## מאפיינים
מין זה נפוץ בצפון ומרכז ארץ ישראל בחבל הים-תיכוני, במערב ירדן ובחלקים מסיני. החומט הגמד נפוץ בחורשות אורנים, שאינן משופעות בזוחלים אחרים.

על סמך תצפיות, החומט ניזון מזנבזיף כספי ועכבישים קטנים.

עפעפיו של חומט זה מאוחים, אך הם שקופים לחלוטין והוא רואה דרכם. הזנב ארוך ועדין, ועלול להישבר, אך צומח מחדש. בקיץ הנקבה מטילה 2-3 ביצים ואינה מטפלת בהם.

המין נחשב בעבר כתת-מין של Ablepharus kitaibelii, אך הוגדר טקסונומית מחדש ב-1997, יחד עם תת-מינים נוספים במזרח התיכון והבלקן.

## גלריה

קובץ:Ablepharus Rueppellii (young).JPG|חומט גמד (צעיר), הרי יהודה 2014
קובץ:Ablepharus rueppellii, Israel.jpg|חומט גמד, עמק החולה 2020
קובץ:Ablepharus rueppellii in Megiddo.jpg|חומט גמד, תל מגידו 2022
קובץ:Ablepharus rueppellii 01.jpg|חומט גמד, כרכור 2006


## קריאה נוספת
* אביעד בר, גיא חיימוביץ ואמיר ארנון, **[[זוחלים ודו-חיים בישראל - מדריך שדה]]**, מהדורה שלישית 2022. , עמודים: 119-120

## מקורות
*The Reptile Database
*אברהם ארבל, "חומט גמד", **החי והצומח של ארץ ישראל** (כרך 5, ע' 94), הוצאת משרד הביטחון, תל אביב 1984

## קישורים חיצוניים

* חומט גמד באתר הרשימה האדומה של IUCN
* חומט גמד באתר עמותת מן השדה

## הערות שוליים

קטגוריה:טקסונים שתוארו בידי ג'ון אדוארד גריי
קטגוריה:חומטיים
קטגוריה:ארץ ישראל: חומטיים
קטגוריה:בעלי חיים שתוארו ב-1839
Nvidia Shadowplay

**[[אנבידיה]] ShadowPlay** היא תוכנה להקלטת מסך אשר יועדה למחשבים המריצים את מערכת ההפעלה Windows ובעלי כרטיס גרפי מסדרת GeForce, אשר נוצרה על ידי חברת Nvidia כחלק מחבילת ה-Geforce Experience. התוכנה עובדת בדומה ל-FRAPS, אך משתמשת ב-API חדש לקלטת מסך אשר פותר את הבעיה של איבוד של כ-50% מהביצועים בזמן הקלטת המסך. התוכנה משתמשת בקודק H.264 אשר קיים מסדרת GeForce 600 ומעלה, בשביל לדחוס את ההקלטה בזמן אמת וכך לאבד פחות ביצועים. ניתן להגדיר את התוכנה ככה שתקליט אוטומטית לאורך זמן מסוים, דבר המאפשר, לדוגמה, לשחקן לשמור וידאו של קטע במשחק שבו יש משהו מעניין, ללא צורך לזכור להתחיל בהקלטה מראש. נכון לספטמבר 2014, התוכנה תומכת בהקלטת משחקים התומכים ב-DirectX 9 ומעלה בלבד.

התוכנה תומכת בכרטיסים הגרפיים החל מ-GTX 650 ומעלה. Shadowplay אמורה הייתה להשתחרר יחד עם Nvidia Shield ביוני 2013, אך נדחה. לאחר מכן תוכנן שהתוכנה תשחרר בסוף קיץ 2013, אך לא הייתה הכרזה רשמית. ב-20 בספטמבר, Nvidia הסבירה כי הסיבה לעיכוב הייתה בעקבות בעיות שהיו עם פורמטי הווידאו והצהירה כי מתכננים להתחיל  לבסוף התוכנה שוחררה לבטא פתוחה ב-28 באוקטובר 2013 ביחד עם הדרייבר 331.65, והייתה זמינה לבעלי כרטיס גרפי של GTX 650 ומעלה.

יחד עם שחרור גרסה 1.8 של GeForce Experience, נוספו שתי אפשרויות מבוקשות ל-Shadowplay - לאפשר להשתמש במיקרופון של המשתמש כמקור להקלטת הקול וכן לאפשר למשתמשים בעלי מערכת ההפעלה Windows 7 להקליט במצב Manual Record ללא הגבלת זמן (לפני כן ההקלטה הייתה נפסקת כאשר קובץ הווידאו הגיע ל-4GB) ו-20 דקות של "shadow time", דבר אשר היה אפשרי לפני כן רק ב-Windows 8 ו-Windows 8.1.

## קישורים חיצוניים
* 
* 

## הערות שוליים

קטגוריה:תוכנות וידאו
קטגוריה:תוכנות שהושקו ב-2013
קטגוריה:מוצרי Nvidia
Clostridium acetobutylicum

***Clostridium acetobutylicum*** (בתעתיק לעברית: **קלוסטרידיום אצטובוטיליקום**) הוא מין של חיידק גראם-חיובי בעל צורת מתג שמכונה לעיתים גם **אורגניזם ויצמן** על שם פרופסור חיים ויצמן. בשנת 1916, בעת ששימש כמרצה בכיר באוניברסיטת מנצ'סטר שבאנגליה, השתמש ויצמן בחיידק זה בתור כלי ביוכימי על מנת לייצר אצטון, אתנול ובוטנול מעמילן בשיטה הקרויה Acetone–butanol–ethanol fermentation (ABE process). בשיטה זו ניתן לייצר 3 מולקולות של אצטון, 6 של בוטנול ו-1 של אתנול מעמילן. השיטה אפשרה ייצור מהיר וקל יותר של  שהוא אבק שרפה נטול עשן אשר החליף את אבק השריפה השחור בצבא הבריטי. שיטה זו סללה גם את הדרך להשגת דלקים לרכבים וכן לייצור של גומי סינתטי.

בשונה משמרים אשר מתסיסים סוכרים לכוהל ופחמן דו-חמצני, חיידקים מסוג *Clostridium* מסוגלים להתסיס חומרים שונים

(מי גבינה, סוכר, עמילן, תאית וייתכן שגם ליגנינים) על מנת לייצר בוטנול, חומצה פרופנואית, אתר וגליצרין.

## שימושים בהנדסה גנטית
בשנת 2008 הצליחו מדענים לייצר זן מהונדס גנטית של *[[E. coli]]* שמסוגל לייצר בוטנול. על מנת לייצר את הזן השתמשו המדענים בגנים של *C. acetobutylicum*. בשנת 2013 הצליחו מדענים לייצר זן מהונדס גנטית של חיידקים המסוגל לייצר אלקאנים. לשם כך השתמשו החוקרים בגנים האחראים לאנזים fatty acyl-CoA reductase  שמקורו

ב-*C. acetobutylicum*.

## קישורים חיצוניים

## הערות שוליים

קטגוריה:חיידקים אמיתיים
אונטקה

[שמאל|ממוזער|250px|[גז געשי נפלט מפומרולה בסמוך לפסגת ההר]]
**הר אונטקה** (ביפנית: **御嶽山** – "אונטקה-סאן", מילולית : "הר הפסגה המכובדת") או גם **הר קיסו אונטקה** (木曽御嶽山) הוא הר געש שכבתי פעיל בגבול שבין המחוזות נאגנו וגיפו בחבל צ'ובו במרכז האי הונשו במרכז יפן. הר הגעש שוכן כ-100 קילומטרים צפונית מזרחית לעיר נגויה בקרבה ליישובים קיסו (木曽町), אוטאקי (王滝村) וגרו (下呂市).

ההר הוא אתר מרכזי באמונה של קבוצה דתית של שינטו המכונה "אונטקה שינקו", והטיפוס על הר הגעש הוא אתר עלייה לרגל דתי חשוב במרכז יפן.

## גאולוגיה
הפסגה הגבוהה ביותר בהר הגעש אונטקה היא קנגמינה (剣ヶ峰) המתנשאת לגובה של 3,067 מטרים, והופכת את אונטקה להר הגעש השני בגובהו ביפן. ההר שוכן בקצה הדרומי של הרי הידה (האלפים הצפוניים של יפן). להר יש פסגה מוארכת רחבה שכיוונה ממזרח מערב. הפסגה חצויה על ידי סדרה של לועות לאורך קו שכיוונו הכללי צפון צפון-מזרח. הפסגה כוללת חמישה אגמי לוע, שבהם "ני נוֹ איקֶה" (二ノ池) בגובה 2,905 מטרים הוא האגם הגבוה ביותר ביפן. ההר הוא הקצה הדרומי של המתחם הגעשי נוריקורה המשתרע צפונה עד להר הגעש הפעיל יאקה (焼岳). 

## היסטורית התפרצויות
ממוזער|הר אונטקה ב-11 באוקטובר 2014, לאחר ההתפרצות
המתחם הגעשי שקדם להר כלל ארבעה הרי געש שכבתיים אנדזיטיים חופפים שנבנו בתקופה שלפני 680,000-420,000 שנים. המערכת הייתה רדומה במשך 300,000 שנים. לפני כ-70,000-90,000 שנים התעורר הר הגעש. בתקופה זו נפלטו מהמערכת כ-13 קילומטרים מעוקבים של טפרה ריוליטית בהתפרצויות געשיות. בהתפרצויות אלו נוצרה קלדרה שממדיה 4 על 5 קילומטרים, שרובה כיום קבור מתחת לרכסי ההרים. הר הגעש המודרני אונטקה שוכן בקצה הצפוני של הקלדרה. קלדרה נוספת, קטנה יותר, שקוטרה כ-2 קילומטרים נוצרה בפסגת ההר בהתפרצות שאירעה ככל הנראה לפני 23,000 שנים. הטפרה שבקלדרת קיקי מעילה על התפרצות פרהיסטורית לפני 7,300 שנים. כמו כן התחוללו התפרצויות פריאטיות אחר-כך.

ההר נחשב רדום עד שב-28 באוקטובר 1979 החלה סדרה של התפרצויות געשיות בעוצמה 2 לפי מדד ההתפרצות געשית, שנמשכה עד 25 באפריל 1980. ב-1984 יצרה רעידת אדמה מפולת סלעים ולהאר שגלשו 13 קילומטרים במורד העמקים ניגורי ואוטאקי דרומית ומזרחית להר הגעש. באירוע נהרגו 29 תושבים.

ביום שבת ה-27 בספטמבר 2014 בשעה 11:53 התחוללה בהר התפרצות פריאטית. ההתפרצות חוללה זרם פירוקלסטי שנע למרחק של למעלה מ-3 קילומטרים במורד המדרון הדרומי, ועמוד אפר שהתרומם לגובה שבין 7 ל-10 קילומטרים ונע מזרחה. עובי שכבת האפר הגעשי הגיעה ל-50 סנטימטר בלוע ההר. מדד ההתפרצות הגעשית הוערך ב-3. בשעת ההתפרצות שהו על ההר קרוב לשלוש מאות מטיילים שניצלו את מזג האוויר הנוח בסוף השבוע לטיול ולשהות באכסניה שעל ההר. 63 אנשים נהרגו בהתפרצות, גופותיהם של חמישה מתוכם לא נמצאו. ב-17 באוקטובר 2014 נפסקו החיפושים אחר הנעדרים בשל תנאי מזג האוויר החורפיים.

## קישורים חיצוניים

* Ontakesan הדף על אונטקה באתר Global Volcanism Program
* 

## הערות שוליים

קטגוריה:יפן: הרי געש
קטגוריה:יפן: גאולוגיה
קטגוריה:אגמי לוע
קטגוריה:צ'ובו
מניה דואלית

**מניה דואלית** היא מניה שנסחרת בשתי זירות מסחר - לרוב במדינה בה פועלת החברה, ובבורסה במדינה גדולה אחרת.

## בישראל
בשנת 2000 הוכנס תיקון מס' 21 לחוק ניירות ערך ונוסף לו פרק ה'3, העוסק ברישום כפול, כלומר בניירות ערך הרשומים למסחר גם בבורסה במדינות אחרות. התיקון הגדיר את התנאים בהן יכולות חברות הנסחרות בבורסה לניירות ערך בתל אביב להירשם גם בכמה בורסות חיצוניות - הבורסה לניירות ערך בלונדון, נאסד"ק והבורסה לניירות ערך בניו יורק.

החוק מגדיר את הכללים אשר על פיהם צריכות להתנהל חברות המבצעות רישום כפול, ואת דרך העברת המניות בין הבורסות, וזאת מכיוון שלעיתים עלולים להיווצר פערי מחירים בין שערי המניות בבורסות השונות אשר מאפשרים ביצוע ארביטראז' בין הבורסות אשר שעות פעילותן שונות. תחילה נקבע כי הוא יחול על חברות הרשומות בבורסה לניירות ערך בניו יורק וברשימה הראשית של בורסת נאסד"ק. במאי 2004, הותר גם לחברות ישראליות שנסחרות ברשימה הראשית של הבורסה לניירות ערך בלונדון, לבצע רישום כפול. בספטמבר 2004, הותר גם לחברות ישראליות הנסחרות ברשימת ה-Small Cap של בורסת נאסד"ק לבצע רישום כפול. ה-Small Cap היא רשימה של חברות בעלות שווי שוק נמוך יותר מזה של אלה הרשומות ברשימה הראשית של נאסד"ק.

מספר חברות אמריקאיות ביצעו רישום כפול בבורסה בתל אביב לאחר שרכשו חברות ישראליות: בפברואר 2001 חברת פוליקום שרכשה את חברת אקורד הישראלית, הייתה החברה הזרה הראשונה שנרשמה למסחר בתל אביב. אך לאחר זמן קצר הודיעה כי תמחק את מניותיה מהמסחר. חברת וריפון שרכשה את חברת "ליפמן הנדסה אלקטרונית" הישראלית נרשמה למסחר בורסה בתל אביב, ואף נכללה במדד ת"א 25, לאחר יותר משלוש שנים של סחירות כפולה בארץ ובבורסה בניו יורק, החליטה הנהלת החברה כי הסחירות הכפולה איננה משרתת אותה עוד והיא חדלה להיסחר בארץ.

## קישורים חיצוניים
* 
* 
* 
* 

## הערות שוליים

קטגוריה:הבורסה לניירות ערך בתל אביב
כפיר גולן

**כפיר גולן** (נולד ב-10 ביוני 1974) הוא אתלט ישראלי בעבר. הוא זכה בתואר אלוף ישראל 5 פעמים, בריצת 100 מטר ובריצת 200 מטר. הוא השתתף במשחקים האולימפיים (סידני 2000) ובאליפות העולם (אדמונטון 2001) בריצת שליחים 4x100 מטר וכן באליפות העולם (גטבורג 1995) ובאליפות אירופה (הלסינקי 1994) בריצת 100 מטר.

## ביוגרפיה
גולן התאמן בקבוצת מכבי נתניה בהדרכת מני פלד.

באליפות ישראל באתלטיקה שנערכה בסוף יוני 1994 זכה גולן בשתי מדליות זהב, בריצת 100 מטר בתוצאה של 10.69 שניות, ובריצת 200 מטר בשיא אישי חדש של 21.41 שניות. חודש לאחר מכן, באליפות אירופה באתלטיקה שנערכה בהלסינקי פינלנד באוגוסט אותה שנה הוא סיים במקום 37 בריצת 100 מטר בתוצאה של 10.72 שניות.

באליפות ישראל באתלטיקה שנערכה בשנת 1995 הגן גולן על תאריו וזכה בשתי מדליות זהב, בריצת 100 מטר בתוצאה של 10.76 שניות, ובריצת 200 מטר בתוצאה של 21.87 שניות. חודש לאחר מכן, באליפות העולם שנערכה בגטבורג, שוודיה באוגוסט אותה שנה, הוא סיים במקום 64 בריצת 100 מטר בתוצאה של 10.71 שניות.

באליפות ישראל באתלטיקה שנערכה בשנת 1996 הגן גולן על תוארו וזכה במדליית זהב, בריצת 100 מטר בתוצאה של 10.59 שניות.

באליפות ישראל באתלטיקה שנערכה בשנת 1997 קבע גולן בריצת 100 מטר שיא אישי חדש של 10.46 שניות.

באולימפיאדת סידני (2000) סיים גולן במקום 26 בריצת שליחים 4x100 מטר ביחד עם גדעון יבלונקה, טומי כפרי ואלכסנדר פורחומובסקי בתוצאה של 39.76 שניות.

באליפות העולם באתלטיקה שנערכה באדמונטון, קנדה בשנת 2001 סיים גולן במקום 16 בריצת שליחים 4x100 מטר ביחד עם טומי כפרי, גדעון יבלונקה ואלכס פורחומובסקי בתוצאה של 39.39 שניות. בשלב המוקדמות הרביעייה הישראלית קבעה את התוצאה השנייה בטיבה של נבחרת ישראלית, 39.13 שניות ועלתה מהמקום ה-14. לאחר פסילתן של ארצות הברית (המנצחת) וצרפת בשל אמרוץ של חלק מהאתלטים שלהן, דורגה ישראל במקום 14.

## שיאים אישיים
* ריצת 100 מטר: 10.46 שניות (1997)
* ריצת 200 מטר: 21.41 שניות (1994)
* ריצת 400 מטר: 49.8 שניות (2003)

## קישורים חיצוניים

* כפיר גולן, באתר איגוד האתלטיקה בישראל
* אלופי ואלופות ישראל באתלטיקה, באתר *gbrathletics* 

## הערות שוליים

קטגוריה:אלופי ישראל בריצה
קטגוריה:אצנים ישראלים
קטגוריה:אתלטים אולימפיים ישראלים
קטגוריה:משתתפים ישראלים באולימפיאדת סידני (2000)
קטגוריה:אתלטים באולימפיאדת סידני (2000)
קטגוריה:ישראלים שנולדו ב-1974
דניאל ג'יי. טראוואנטי

**דניאלו ג'ובאני דניאל ג'וניור טראוואנטי ** (אנגלית: ** Danielo Giovanni "Daniel J." Travanti**; נולד ב-7 במרץ 1940) הוא שחקן אמריקאי זוכה פרס גלובוס הזהב ושני פרסי אמי על תפקידו בסדרת הדרמה "בלוז לכחולי המדים".

## ביוגרפיה
טראוואנטי נולד בעיר קנושה שבויסקונסין. היה לתלמיד מצטיין ולאתלט ב"אוניברסיטת ויסקונסין–מדיסון".

טראוואנטי החל את דרכו כשחקן אורח בסדרות טלוויזיה ופרץ לתודעה בשנת 1981 בזכות תפקיד ראשי אותו קיבל בסדרת המשטרה "בלוז לכחולי המדים". טראוואנטי הופיע בתפקיד קפטן פרנק פורילו במשך כ-6 עוונות שבמהלכן זכה זוכה פרס גלובוס הזהב לשחקן הטוב ביותר בסדרת דרמה ובשני פרסי אמי.

לאחר שסיים את תפקידו בסדרה שיחק טראוואנטי בתפקיד המנחה ג'ון וולש בדרמה הטלוויזיונית "אדם" והופיע בסרטים זניחים כמו "מילניום" של מייקל ג'וזף אנדרסון בתפקיד הפיזיקאי ד"ר ארנולד מאייר ו"מכשול קטן בדרך לחתונה".
בשנת 2011 השתתף טראוואנטי בסדרת הדרמה "בוס" בתפקיד הנדבן ג'רלד "בייב" מק'נטרי התומך בראש העיר טום קיין (קלסי גראמר).

## פילמוגרפיה נבחרת
* אדם (1983)
* מפגש חצות (1988)
* מילניום (1989)
* מגוויל (1990)
*קוראים לי קייט (1994) - סרט טלוויזיה
* יופי אסור (1995)
* מכשול קטן בדרך לחתונה (2013)

## טלוויזיה
* בלוז לכחולי המדים (1981–1987)
*נעדרים (1994-1993) 
* פולטרגיסט: המורשת (1997)
* בוס (2011–2012)

## קישורים חיצוניים

קטגוריה:אמריקאים שנולדו ב-1940
קטגוריה:שחקני קולנוע וטלוויזיה אמריקאים
קטגוריה:זוכי אמי בפריים טיים: שחקן ראשי בדרמה
קטגוריה:זוכי פרס גלובוס הזהב: טלוויזיה: שחקן ראשי בדרמה
קטגוריה:בוגרי אוניברסיטת ויסקונסין–מדיסון
טום וג'רי (סדרת טלוויזיה, 2014)

**טום וג'רי** (במקור באנגלית: **The Tom and Jerry Show**, ובתרגום לעברית: **המופע של טום וג'רי**) היא סדרת טלוויזיה קומית אמריקאית בהנפשה קלאסית של ערוץ הטלוויזיה Cartoon Network מ-2014. הסדרה מתבססת על טום החתול וג'רי העכבר, שתי דמויות מצוירות אשר נוצרו על ידי ג'וזף ברברה וויליאם האנה ב-1940. הסדרה הופקה על ידי האחים וורנר הנפשה, בכורתה נעשתה בערוץ הטלוויזיה הקנדי Teletoon ב-1 במרץ 2014, ושידורה המלא החל ב-9 באפריל של אותה שנה בערוץ הטלוויזיה האמריקאי Cartoon Network.

בישראל, משודרת הסדרה בערוץ הילדים מ-8 באוקטובר, וזאת בדיבובה האנגלי בתוספת כתוביות לעברית. אבל בשנת 2017, עם שידורה של העונה השנייה, משודרת הסדרה כעת בעברית.

## עלילה
עלילת הסדרה עוקבת אחר מעלילות טום החתול וג'רי העכבר, כאשר טום מנסה לצוד את ג'רי, אם כי ללא הצלחה. מלבד ההתרכזות במצודו של טום אחר ג'רי, הסדרה עוקבת גם אחר חייהם הפרטיים של השניים, הכוללים, בין היתר, אהבה, כאשר אחד מציק בכך לשני.

## סקירה

## קישורים חיצוניים

* "טום וג'רי", במסד הנתונים Big Cartoon DataBase 

קטגוריה:סדרות הנפשה אמריקאיות
קטגוריה:סדרות טלוויזיה אמריקאיות לילדים

קטגוריה:ערוץ הילדים: תוכניות רכש
קטגוריה:טום וג'רי
קטגוריה:האחים וורנר: סדרות טלוויזיה
קטגוריה:Cartoon Network: תוכניות וסדרות
קטגוריה:האחים וורנר הנפשה: סדרות טלוויזיה
קטגוריה:סדרות טלוויזיה אמריקאיות שעלו לשידור בשנת 2014
טים קול

שמאל|ממוזער|250px|טים קול
**טימותי בריאן קול** (באנגלית: **Timothy Brian Cole**, 1 ביולי 1960 לאבק טקסס ארצות הברית - 2 בדצמבר 1999) היה אסיר אפרו-אמריקני, שישב בכלא בארצות הברית לאחר שהורשע בשנת 1985 באונס שלא ביצע, ונידון ל-25 שנות מאסר. רק לאחר שמת בכלא, ולאחר שבוצעו בדיקות DNA, התברר כי קול, שטען כל השנים לחפותו, אינו האנס. קול היה האדם הראשון בארצות הברית שביטול הרשעתו, וזיכויו מכל אשמה נעשו לאחר מותו.

## האונס

לקראת סוף החורף ותחילת האביב של שנת 1985 אירעו באזור אוניברסיטת טקסס טק שבלאבק מספר אירועי אונס של סטודנטיות. בכל המקרים, ניגש גבר שחור גבוה אל הסטודנטית שישבה במכוניתה, ובאיומי סכין התיישב אל ההגה, הסיע את הרכב אל מחוץ לעיר, ושם ביצע בבחורה את זממו. האווירה הייתה קשה, והסטודנטיות היו נתונות בלחץ. מצד שני, בין הסטודנטים השחורים שהיו מיעוט שבמיעוט (500 מתוך 22,000), התהלכה בדיחה פנימית, כי אל לך להסתובב בחושך בקמפוס, פן יחשדו בך שאתה הוא האנס.

בליל 24 במרץ 1985, החנתה מישל מאלין בת 24, את מכוניתה במגרש החניה מול מעונות הסטודנטים של אוניברסיטת טק טקסס. תוך כדי כך ניגש אליה גבר שחור גבוה, לבוש בחולצה צהובה וביקש ממנה עזרה בהתנעת מכוניתו באמצעות כבלי התנעה. כאשר השיבה לו מישל כי אין ברשותה כבלי התנעה, הושיט האיש את ידו לחלון, תוך שהוא פותח את דלת המכונית מבפנים. מישל נשכה את אצבעו, והחלה צורחת לעזרה, אך האיש איים על חייה בעזרת סכין שהצמיד לצווארה, תוך שהוא מודיע לה שאם תתנגד תאבד את חייה. הוא הכריח אותה לשכב במכונית עבר למושב הנהג, הסיע את המכונית אל שדה שומם מחוץ לעיר, ושם אנס אותה תוך כדי שהוא מעשן. לאחר המעשה, הכריח אותה לנהוג חזרה העירה, ועזב את המקום רגלית, לאחר ששדד ממנה את כספה ואת תכשיטיה. מאלין התקשרה למשטרה, ודיווחה להם על האירוע.

## חקירת המשטרה

חוקרי המשטרה, יצאו מתוך נקודת הנחה שמדובר באנס סדרתי, וכי יש לתופסו בכל מחיר. בחקירתה, מסרה מאלין כי היה זה גבר שחור, גבוה, לבוש חולצה צהובה, וסנדלים, אך לא הרבתה בפרטים נוספים. כמו כן טענה כי האנס עישן בשרשרת בכל מהלך האירוע.

## ראו גם
* קירק בלודסוורת' - האמריקאי הראשון שנדון למוות ולאחר מכן זוכה על ידי בדיקת DNA.

## קישורים חיצוניים
* יהודה יפרח, הנצחה לחף מפשע, מקור ראשון-מוסף צדק, 22 בספטמבר 2014

## הערות שוליים

קטגוריה:מורשעים שזוכו
קטגוריה:אמריקאים שנולדו ב-1960
קטגוריה:אמריקאים שנפטרו ב-1999
המכון לתכנון עירוני של פריז

**המכון לתכנון עירוני של פריז** (צרפתית: Institut d'urbanisme de Paris) הוא מכון מחקר אקדמי ומרכז ללימוד והכשרה לתואר שני בתחום תכנון עירוני הממוקם בקמפוס אוניברסיטת פריז ה-12 ואל דה מארן. המכון הוקם בשנת 1919 בעקבות בעיות הדיור שהתעוררו בפריז בתחילת המאה ה-20 ובעקבות הרצון להרחיב את גבולות העיר בעקבות אולימפיאדת פריז (1900) ותערוכות בינלאומיות שנערכו בפריז בסוף המאה ה-19 שהפכו את העיר לבעלת עניין בינלאומי. בעקבות הקמתו של המכון החלו לימודי התכנון העירוני בצרפת. בשנת 1924 הפך להיות חלק בקמפוס אקדמי ובשנת 1972 קיבל מעמד אקדמי עצמאי. התואר השני לתכנון עירוני מאפשר לסטודנטים לאחד את הידע הבסיסי שלהם בתכנון עירוני במהלך השנה הראשונה ולהעמיק את העיסוק המקצועי שלהם בכלל או בנושא מסוים אחד במהלך השנה השנייה (קורס התמחות אחד מבין שמונה קורסים קיימים).

המכון כיום הוא חבר באיגוד **AESOP** (האיגוד האירופאי של בתי הספר לתכנון עירוני) וחבר במכון הצרפתי לאורבניזם שהוקם לאחר מכן. במכון ישנם 350 סטודנטים ועוד 30 מורים ואנשי מחקר העוסקים בתכנון עירוני. המכון מפעיל מעבדות מחקר (Lab'Urba) וגם חבר באוניברסיטת מזרח פריז.

## קישורים חיצוניים

*  

## הערות שוליים

קטגוריה:פריז: חינוך
קטגוריה:תכנון עירוני
יואב חייק

**יואב חייק** (1936 - 4 באוקטובר 2024) הוא משורר, סופר ועורך ישראלי.

## ביוגרפיה
נולד בבגדאד. בשנת 1951 עלה לישראל ביחד עם משפחתו. הוא למד משפטים באוניברסיטת תל אביב ועסק בעריכת דין.

חייק פרסם את קובץ שיריו הראשון, "שלא בדרך המלך", בשנת תשכ"ב (1962) תחת הפסבדונים "יואב לימור". בשנת 1970 פרסם כרך שירה שני בשם "שירים על כפות המנעול", המורכב משש חטיבות שיריות ליריות, שכל אחת מהן מורכבת מכמה שירים. בשירים אלו בולט רובד הלשון המקראי, ובמיוחד מהדהד שיר השירים, שכן חלק מהשירים עוסקים בעולם האהבה של הדובר השירי. על ספר זה זכה בפרס טלפיר לשנת 1971. 

בשנים 1973-2012 חיבר עוד שמונה קובצי שירה, וכן רומאן בשם "אני ועוד אחד" (1984) העוסק ביהדות עיראק. בשנת 2010 זכה בפרס אקו"ם לספרות. 

כיהן כעורך כתב-העת "חתך" ביחד עם יעקב בסר ושולמית גלבוע וכן כתב העת "ב. הסופר" שיצא לאור בשנות התשעים. שימש כממלא מקום יושב-ראש אגודת הסופרים העבריים וסגן הסניף הישראלי של פא"ן.

התגורר בפתח תקווה. בתו הבכורה הילת היא מלחינה וחברה באיגוד הקומפוזיטורים.

## ספריו
***שלא בדרך המלך: שירים** (תל אביב: אורינט, תשכ"ב) 
***שירים על כפות המנעול **(תל אביב: עקד, 1970)
***קולות : שירים** (תל אביב: א' לוין אפשטין, תשל"ג) 
***עיגול לפנים עיגול: שירים **(תל אביב: ספרית פועלים, תשל"ט) 
***אני ועוד אחד: רומאן** (תל אביב: יחדיו, 1984) 
***צלומי תצפית תלת-ממדיים על רובינזון קרוזו** (תל אביב : אל"ף, תשמ"ח 1988) 
***חוש שביעי: שירים** (תל אביב: ספרית פועלים, תשמ"ט 1988) 
***לוח מודעות** (תל אביב: ביתן, תשנ"ז 1997) 
***חילוף חומרים: שירים** (בני ברק: הקיבוץ המאוחד, 2002) 
***כרטיס ביקור: מבחר שירים** (תל אביב: עקד, 2007) 
***על קו המשווה: שירים** (תל אביב: עמדה, תשע"ב 2012)
***בית הצללים : רומן** (תל אביב :בימת קדם, הוצאת ספרים, 2022)

## לקריאה נוספת
*אלמוג בהר, תפקידו של מבקר, **מקום לשירה**, גל' 31 (יולי 2008).
*חנה יעוז, 'ריאיון עם המשורר יואב חייק', **פסיפס**, גל' 87 (קיץ תשע"ב 2012), עמ' 4-6.
*אורציון ברתנא, 'שירה ציורית במיטבה'. ראש, גל' 5 (1980), עמ' 35-37.
*יואב חייק, 'לגדול עם שפה חדשה: המחבר מתאר כיצד אימץ לעצמו את השפה העברית לאחר עלייתו מעיראק'. **[[הכיוון מזרח]]**, חוב' 7 (2003), עמ' 82.

## קישורים חיצוניים

* 
* 
* 
* 
* 

קטגוריה:סופרים ישראלים
קטגוריה:משוררים ישראלים
קטגוריה:זוכי פרס אקו"ם
קטגוריה:זוכי פרס טלפיר
קטגוריה:עורכי כתבי עת ישראלים
קטגוריה:בוגרי אוניברסיטת תל אביב: משפטים
קטגוריה:ישראלים ילידי עיראק
קטגוריה:ישראלים שנולדו ב-1936
שלמה זמיר

**שלמה זמיר** (9 במרץ 1929 – 23 ביוני 2017) היה משורר וסופר ישראלי.

## ביוגרפיה
שלמה זמיר נולד בבגדאד בשנת 1929. גדל והתחנך בסביבה ששילבה תרבות צרפתית, אנגלית וערבית ולמד במוסדות חינוך כלליים ויהודיים, בהם בית הספר של אליאנס בבגדאד. עוד בעיראק חיבר שירה בערבית. בשנת 1950 עלה לישראל ביחד עם מרבית יהודי עיראק.

לאחר תקופה של התאקלמות בישראל החל לחבר שירה בעברית. את ספר שיריו הראשון, "הקול מבעד לענף", הוציא לאור בשנת 1960. הספר זכה לשבחים רבים, כולל מנתן זך ואריה סיון, וזיכה את זמיר בפרס שלונסקי לשנת 1960, אותו קיבל יחד עם המשוררים אמיר גלבע ואבא קובנר.

זמיר המשיך לכתוב שירה אך לא פרסם אותה בשנים הבאות. בשנת 1990 יצאה לאור מהדורה חדשה של ספרו "הקול מבעד לענף". בשנת 1991 הוציא לאור כרך שירה חדש, בשם "כדורים וקביות". כרך זה נפתח בשיר "מלח" שהוא מעין תשובה אירונית לאן "נעלם" ומדוע הפסיק לפרסם שירה כשלושה עשורים (1960–1990). בשנת 1993 הוציא לאור את ספרו "הסכין בין השיניים: שירים". בשנת 1996 פרסם אוסף סיפורים קצרים בשם "שועלים במעלית" בעריכת פרופ' אורציון ברתנא ואברם קנטור. בסוף קובץ זה מצורפים מספר מסות פרי עטו על שירה. בשנת 2009 הוציא לאור מאסף שירה גדול בשם "כנפי שחר", המורכב משישה קובצי שירה שונים אשר חיבר לאורך השנים מאז פרסום ספרו הראשון.
בשנת 2017, כמה שבועות לאחר מותו, יצא לאור ספרו "ניצוצות ססגוניים".

בסגנונו השירי זמיר קרוב לשירה האימג'יסטית (עזרא פאונד, ויליאם קרלוס ויליאמס, ריצ'רד אולדניגטון ואחרים) שתבעה לשחרר את השיר מחרוז, ממשקל ומדפוסים שיריים מסורתיים, ולארגנו סביב תמונות.

## ספריו
***הקול מבעד לענף **(מרחביה : ספרית פועלים, 1960) 
***כדורים וקוביות: שירים** (תל אביב: ספרית פועלים, תשנ"א 1991)
***הסכין בין השיניים: שירים** (תל אביב: ספרית פועלים, תשנ"ג 1993)
***שועלים במעלית: סיפורים** (תל אביב: ספרית פועלים, תשנ"ו 1996) 
***כנפי השחר: שירים** (ירושלים: כרמל, תש"ע 2009)
***קריאות בערפל** (ירושלים: כרמל, תשע"ה 2015)
***ניצוצות ססגוניים** (ירושלים: כרמל, 2017)

## לקריאה נוספת
*לב חקק, **עם ארבעה משוררים: אברהם בן יצחק, אמיר גלבע, נתן זך, שלמה זמיר**, תל אביב: עקד, 1979
*לב חקק, 'על ארבעה שירים של שלמה זמיר, ועל כמה אספקטים פואטיים-תימאטיים של שירתו'. שבט ועם, חוב' ג' (ח') (תשל"ח 1978), עמ' 476–496
*עדית חייק, **שלמה זמיר - האימאז'יזם בשירתו**, עבודת גמר לקראת תואר שני, אוניברסיטת בר-אילן, 1987
*רבקה גורפיין, **אבל הדברים היפים: מסות על ספרות עברית חדשה**, תל אביב: ספרית פועלים, תש"ם 1980, עמ' 32–38
*נתן זך, 'הקול מבעד לענף', **השירה שמעבר למלים: תיאוריה וביקורת 1954–1973** בני-ברק : הקיבוץ המאוחד, תשע"א 2011, עמ' 358–362. (פורסם במקור בכתב העת מולד חוברת י"ט)
*ה' וולמן, לאן נעלם ש' זמיר', הארץ, מוסף שבועי, 29 ביולי 1988, עמ' 19–21

## קישורים חיצוניים
* 
* 
* 
* 
* עמוס עוז שיחה על שלמה זמיר, מתוך הערכה רבה לכתיבת שירתו.
* 
* 
* 

קטגוריה:משוררים ישראלים
קטגוריה:סופרים ישראלים
קטגוריה:ישראלים ילידי עיראק
קטגוריה:עולים בשנות ה-1950
קטגוריה:זוכי פרס שלונסקי
קטגוריה:אישים הקבורים בבית הקברות ירקון
קטגוריה:ישראלים שנולדו ב-1929
קטגוריה:ישראלים שנפטרו ב-2017
שלמה אביו

**שלמה אביוּ** (נולד ב-1939) הוא סופר, משורר ומתרגם ישראלי. חתן פרס היצירה לסופרים עבריים על-שם ראש הממשלה לוי אשכול לשנת 2007.

## ביוגרפיה
שלמה אביו נולד באיזמיר, טורקיה בשנת 1939, לקלרה פסח ולאברהם אביו. עלה לישראל עם משפחתו בשנת 1949. בוגר לימודי מזרחנות וערבית מהאוניברסיטה העברית בירושלים.

בשנים 1966–1971 שימש כמורה לערבית בטבריה, כפר סבא ותל אביב. בשנים 1970–1980 עבד בארכיון המרכזי לתולדות העם היהודי בירושלים. במקביל קיים בשנים 1976–1977 סדנה נסיונית ללימודי לאדינו באוניברסיטה העברית. כמו כן כיהן כחבר הנהלת קרן תל אביב לספרות ולאמנות וחבר מערכת "עתון 77" (1984-1986). חבר קיבוץ געש משנת 1979.

את שירו הראשון פרסם בכתב העת במערכה. במשך השנים חיבר שישה כרכי שירה בעברית, וכן תרגם לעברית משפות זרות (כולל אנגלית, ספרדית, קטלנית, לאדינו וטורקית). בין היתר תרגם מטורקית את הסופר אורהאן פאמוק ומקטלנית את המשורר ז'ואן מרגריט. בנוסף חיבר רומאן מקורי ומספר קובצי סיפורים קצרים וכתב כתבי ספרות וביקורת לכתבי עת שונים ולמעריב.

אביו קיבל ציון לשבח בתחרות ספרותית בלאס פאלמאס שבספרד, זכה בפרס ראש הממשלה ע"ש לוי אשכול לשנת 2007 וכן בפרס ניסן הרפז לשירה לשנת 2012.

## ספריו
***עשב על הסף: שירים** (ירושלים: מ' ניומן, תשל"ד 1973)
***במראות הצובאות** (תל אביב: הקיבוץ המאוחד, תשל"ו 1976)
***שרשי הים** (תל אביב: הקיבוץ המאוחד, תשל"ט 1979)
***אנקת מדרגות** (תל אביב: הקיבוץ המאוחד, תש"ם 1980)
***צל מוכל** (תל אביב: הקיבוץ המאוחד, תשמ"ד 1984)
***תעוקת השכבות: שירים** (תל אביב: ספרית פועלים, תשמ"ז 1987)
***זקיפי אהבה ונטיפים** (תל אביב: ספרית פועלים, תשנ"א 1991)
***רוקי מרציאנו, גיבור נעורי: שירים 1973–2005** (תל אביב: קשב לשירה, תשס"ו 2006)
***ניווט בגבעות גורל: שירים** (תל אביב: קשב לשירה, תשס"ז 2007)
***מֵעֵין הבטחה** (תל אביב: קשב לשירה, תש"ע 2010)
***אהבה לא קלה** (תל אביב: קשב לשירה, תשע"ד 2014) 
***אבק כוכבים, אדם: שירים**  (תל אביב: ספרי עיתון 77, תשע"ט 2019)

### תרגום ועריכה
***'הזקן שקרא סיפורי אהבה** / לואיס ספולוודה (ירושלים: כתר, 1996)
***'לדבר צריך לדעת: אל כל אחד, בכל עת ובכל מקום**' / לארי קינג עם ביל גילברט (תל אביב: אחיאסף, תשנ"ז 1997)
***טיף-טף: סדרה לקטנים** / תרגם מספרדית שלמה אביו (תל אביב: עם עובד, תשנ"ז-תשנ"ח) 6 כר'.
***הספר השחור** / אורחן פאמוק (ירושלים: כתר, 1998)
***מעולם לא ראיתי עצמי יווני** / ז'ואן מרגריט; בחר, תרגם מקטלנית והוסיף אחרית דבר שלמה אביו (תל אביב: קשב לשירה, תשס"ד 2004)
***שיעורים באינטימיות** / לואיס גרסיה מונטרו (תל אביב: קשב לשירה, תשס"ו 2006)
***מעבורת בים השיש: מבחר מהשירה הטורקית בחדשה** / בחר, תרגם, הקדים מבוא והוסיף הערות שלמה אביו (תל אביב: קשב לשירה, 2014)

## לקריאה נוספת
*יפה בנימיני, 'שירתו של שלמה אביו', **עיונים בספרות החדשה של יוצאי המזרח בישראל** א (ירושלים: המרכז לשילוב מורשת יהדות המזרח, תשמ"א), עמ' 7–35.
*בלפור חקק, 'עיון בשיר "תיקון תדמית" לשלמה אביו', **עלון למורה לספרות** 12 (תשנ"ב), עמ' 94–99.
*אלי עמיר, 'שלמה אביו: השירה כריפוי בעיסוק', במערכה, שנה 14, גל' 160 (סיון תשל"ד, יוני 1974), עמ' 16–17, 29.
* יובל גלעד, 'שירת המתאגרף', מאזניים כרך פ', גל' 1 (שבט תשס"ו, פברואר 2006), עמ' 46.

## קישורים חיצוניים
* 
* 
* 
* 
* 
* 
* 
* 
* 
* 
* 

קטגוריה:סופרים ישראלים
קטגוריה:משוררים ישראלים
קטגוריה:מתרגמים ישראלים
קטגוריה:זוכי פרס ראש הממשלה
קטגוריה:ארכיונאים ישראלים
קטגוריה:ישראלים ילידי טורקיה
קטגוריה:געש (קיבוץ): אישים
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1939
אוון

קטגוריה:שמות משפחה
קטגוריה:שמות פרטיים לגברים
קטגוריה:שמות משפחה ולשיים
אקשטיין

**אקשטיין** (או: **עקשטיין**) הוא שם משפחה ממקור גרמני. הפירוש המילולי של השם הוא אבן פינה. יש שרואים בו גלגול של השם  ויש שקישרו את המילה לשם העברי .

קטגוריה:שמות משפחה אשכנזיים
קטגוריה:שמות משפחה גרמניים
אנג'ם צ'ודארי

**אנג'ם צ'ודארי** (נולד ב-1967) (באנגלית: **Anjem Choudary**, אורדו: **انجم چودهرى**) הוא מוסלמי בריטי ממוצא פקיסטני, מחבל שפעיל פוליטית וכלכלית למען השתלטות אסלאמית על בריטניה ושאר אירופה ואנטישמי נלהב. עורך דין לשעבר שכיהן כיושב ראש "מועצת עורכי הדין המוסלמים" (Society of Muslim Lawyers) וכן כיושב ראש ההתארגנות האסלאמית Islam4UK עד שזו הוצאה מחוץ לחוק. ב-2024 נגזר עליו מאסר עולם על כך שעמד בראש ארגון הטרור "אל-מוהאג'ירון".

## דעות ופעילות פוליטית
### דעות
בהתייחסות לפיגועי 11 בספטמבר כינה את המבצעים "שהידים נפלאים", ב-2003 תמך בפיגועי טרור נגד מטרות מערביות בבריטניה באומרו ביחס לפעילות כזו, שהארגון "אל מוהאג'ירון" שאותו הקים "יעודד אנשים למלא את חובותיהם האסלאמיות" .

בספטמבר 2014 הביע תמיכה בפעילות המדינה האסלאמית. בין השאר ציין כי: "אבו בכר אל-בגדאדי הוא הח'ליפה של כלל המוסלמים ואמיר המאמינים". בעקבות כך נעצר יחד עם שמונה מתומכיו בחשד לעידוד פעילות טרור.

פעילותו של צ'ודארי תועדה בסדרות הסרטים של צבי יחזקאלי בערוץ 10 – "אללה אסלאם" ו"הג'רה".

ב-2010 פרסם המרכז ללכידות חברתית של דאגלס מארי מחקר שחשף כי 1 מכל 7 מקרי טרור אסלאמיים בממלכה המאוחדת קשורים לאל-מוהאג'ירון – רשת הטרור של צ'ודארי.

טען כי פיגועי 11 בספטמבר הועילו לאסלאם.

### פעילות פוליטית

### משפט ומאסר
ב-6 בספטמבר 2016 נשפט צ'ודארי על רקע תמיכתו הגלויה בארגון הטרור המדינה האסלאמית ונשלח לחמש וחצי שנות מאסר. הוא השתחרר כעבור שנתיים.

כיום הוא יושב בכלא הבריטי במאסר עולם.

## קישורים חיצוניים

## הערות שוליים

קטגוריה:הממלכה המאוחדת: פוליטיקה
קטגוריה:פעילים פוליטיים אסלאמיים
קטגוריה:מוסלמים בריטים
קטגוריה:מורשעים בדין בבריטניה
קטגוריה:בריטים שנולדו ב-1967
שי בלאיש

ד"ר **שי בלאיש** (נולד ב-7 באוקטובר 1974) הוא קצין צה"ל במילואים בדרגת אלוף-משנה. שימש קצין אג"ם של פיקוד העורף ומפקד מחוז ירושלים בפיקוד העורף.

## שירות צבאי
בלאיש נולד בירושלים וגדל באשקלון. התגייס לצה"ל במרץ 1993, ושובץ בגדוד רותם בחטיבת גבעתי. עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לגדוד רותם ושימש כמפקד מחלקה. לאחר מכן מונה למפקד צוות בבה"ד 1. בהמשך שירת כקצין המבצעים של גדוד רותם, בין היתר בזמן מהומות מנהרת הכותל. במהלך המהומות נפצע קשה מפגיעת קליע בראשו. לאחר החלמתו מונה למפקד פלוגת מסלול, ולקח חלק בלחימה ברצועת הביטחון בלבנון. לאחר מכן מונה למפקד פלוגה רובאית. בהמשך שימש כסגן מפקד גדוד. לאחר מכן מונה לקצין אג"ם של חטיבת גבעתי, ולקח חלק בלחימה בטרור הפלסטיני באינתיפאדה השנייה.

בשנת 2006 הועלה לדרגת סא"ל והקים את גדוד "עוטף אילת", גדוד מרחבי בגבול עם מצרים באזור אילת, ושימש כמפקד הגדוד עד שנת 2008. בשנת 2008 הקים את גדוד שחר בפיקוד העורף, ושימש כמפקד הגדוד עד שנת 2010, במהלך תפקידו הוביל את הגדוד בין היתר במבצע עופרת יצוקה. בהמשך שימש כסגן מפקד מחוז בפיקוד העורף בין השנים 2010–2011. לאחר מכן מונה למפקד גדוד הפיקוד בפיקוד העורף בין השנים 2011–2013.

בשנת 2013 הועלה לדרגת אל"ם ומונה למפקד מחוז ירושלים בפיקוד העורף, ושימש בתפקיד עד שנת 2016. לאחר מכן היה חניך במכללה לביטחון לאומי במחזור מ"ד (2017-2016). באוגוסט 2017 מונה לקצין אג"ם של פיקוד העורף, ושירת בתפקיד זה עד אוגוסט 2019. בסיום תפקידו פרש מצה"ל.

בלאיש מתגורר באשקלון, נשוי לקרן ואב לשלושה.

## קריירה אקדמית
בשנת 2025 ד"ר שי בלאיש השלים את לימודי הדוקטורט שלו באוניברסיטת אריאל שבשומרון, במסגרת הפקולטה למדעי החברה. מחקרו האקדמי מתמקד בקשר בין חוסן קהילתי לבין תופעת המפונים בעיתות עימות ביטחוני, תוך בחינת ההיבטים החברתיים, הפסיכולוגיים והמערכתיים של תהליכי פינוי אוכלוסייה. ד"ר בלאיש משמש כמרצה במגמה לביטחון והגנת העורף במכללה האקדמית בית ברל, שם הוא עוסק בהוראה ובמחקר בנושאי ביטחון לאומי, חוסן לאומי וחוסן קהילתי.

## קישורים חיצוניים
* 
* 
* סוזי שרם כהן, מסע בנתיבי המבריחים, "ערב ערב באילת" מקומון העיר אילת, 6 בספטמבר 2007
* 
* עיריית אשקלון – כתבה על פרויקט "משיב הרוח" באתר עיריית אשקלון, 11 בינואר 2024
* אוניברסיטת אריאל בשומרון - חוסן לאומי פוליטיקה וחברה, גיליון מס' 2 - 2020
* 
* לראשונה בישראל: בני נוער באשקלון ישמשו כמדריכי חוסן – Digital Age
* נערכים לחירום בגדרה,מערכת האתר, 22 במאי 2023
* 

## הערות שוליים

קטגוריה:מפקדי מחוז ירושלים בפיקוד העורף
קטגוריה:קציני אג"ם של פיקוד העורף
קטגוריה:אלופי-משנה בצה"ל
קטגוריה:אשקלון: אישים
קטגוריה:ישראלים שנולדו ב-1974
חייק

**חייק** הוא שם משפחה ממוצא ערבי, שפירושו "חייט"; מקביל לשמות טיילור (אנגלית), קרביץ (פולנית), שניידר (גרמנית-יידיש) ופּורטנוֹי (רוסית).

קטגוריה:פירושון אישים
קטגוריה:שמות משפחה יהודיים
קטגוריה:שמות משפחה ערביים
קטגוריה:שמות משפחה לפי עיסוק
יריב סנדלון

**יריב סנדלון** (נולד ב-30 ביולי 1965) הוא אלוף-משנה במילואים בצה"ל, אשר פיקד על חטיבת העמקים.

## שירות צבאי
עם גיוסו לצה"ל שובץ בחטיבת הנח"ל. בנח"ל עבר סנדלון מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה כמפקד מחלקה. סנדלון השלים מספר תפקידי פיקוד בחטיבה ובשנים 1998-1996 שימש כמפקד גדוד 932 (גרניט), והוביל אותו בלחימה ברצועת הביטחון בלבנון. לאחר מכן שימש כמפקדה האחרון של חטיבת העמקים, בין היתר ב. לאחר מכן שימש כמפקד מחוז מרכז בפיקוד העורף וכקצין אג"ם פיקוד העורף.

לאחר שחרורו מכהן כראש אגף לביטחון וחירום בעיריית פתח תקווה.

## קישורים חיצוניים
* .
* .
* .

## הערות שוליים

קטגוריה:בוגרי תיכון ברנר
קטגוריה:בוגרי אוניברסיטת בר-אילן
קטגוריה:מפקדי מחוז מרכז בפיקוד העורף
קטגוריה:מפקדי חטיבת אלון
קטגוריה:מפקדי גדוד 932
קטגוריה:קציני אג"ם של פיקוד העורף
קטגוריה:אלופי-משנה בצה"ל
קטגוריה:ישראלים שנולדו ב-1965
דוד פלדמן

ממוזער|ספרו שמושה של תורה
רבי **דוד פלדמן** (י"ד בתשרי ה'תרמ"ה, 3 באוקטובר 1884 - ט"ז באייר ה'תשט"ו, 8 במאי 1955) היה רב קהילת עדת יראים מחזיקי הדת בלייפציג ובמנצ'סטר, ומחבר הספרים עיר דוד ושמושה של תורה.

## קורות חייו
נולד בערב סוכות ה'תרמ"ה (1884) בטאלנה שבאוקראינה, לפיגא ולרבי שמאי, ששימש כשוחט ובודק בעירו. בצעירותו למד תורה בבית המדרש בטאלנה ועמד בקשרים תורניים עם הרב יחיאל מיכל אפשטיין מחבר הספר ערוך השולחן. בהיותו בן 19 כתב לו הרב אפשטיין במכתב בין היתר:

.

בשנת ה'תרס"ה (1905) עזב את רוסיה כדי לא להתגייס לצבא. הוא עבר לרומניה, בתחילה שהה בעיירה בידעוולע שבמחוז מרמרוש ולאחר מכן עבר לויז'ניץ שם היה קשור לאדמו"ר רבי ישראל הגר, וידידו הקרוב של בנו רבי מנחם מנדל. בשנת ה'תרס"ז (1907) נשא את גולדה בת רבי יחיאל מיכל פיקסלר. לאחר נישואיו התגורר במחוז מרמרוש כשהוא סמוך על שולחן חותנו.

נסמך לרבנות על ידי המהרש"ם מברז'אן, רבי אריה ליבוש הורוביץ, רבה של סטניסלב, ורבי בנימין אריה וייס רב הקהילה בצ'רנוביץ. בשנת ה'תר"ע (1910) נתמנה לרב הקהילה החרדית בלייפציג שבגרמניה, שם הקים תלמוד תורה וישיבה קטנה. בסוף שנת ה'תרצ"ג (1933) עבר לאנגליה ולאחר מספר שבועות מונה לרב קהילת מחזיקי הדת במנצ'סטר.

נפטר בט"ז באייר ה'תשט"ו, ונקבר על פי צוואתו בבית העלמין במנצ'סטר בקברו של הרב משה יצחק סג"ל, ראש ישיבת מנצ'סטר, שעצמותיו הועברו לקבורה בארץ ישראל.

## חיבוריו
***עיר דוד**, ביאור ופירוש והרחבה לספר קיצור שולחן ערוך, לייפציג ה'תרפ"ד (באתר היברו בוקס) (יחד עם ידידו פנחס יעקב הכהן)
***שמושה של תורה**, ביאורים עם ציורים להרבה הלכות בשו"ע. (באתר היברו בוקס)
***שיעורי המצוות** (באתר היברו בוקס)
***לב דוד**, הודפס על ידי נכדו יחיאל נתן פלדמן ()

## לקריאה נוספת
*הקדמה לספר 

## הערות שוליים

קטגוריה:מחברי ספרות תורנית
קטגוריה:רבנים בריטים
קטגוריה:מנצ'סטר: רבנים
קטגוריה:רבנים אורתודוקסים גרמנים
קטגוריה:חסידי ויז'ניץ
קטגוריה:ילידי 1884
קטגוריה:נפטרים ב-1955
רינת

קטגוריה:שמות משפחה עבריים
קטגוריה:שמות פרטיים עבריים לנשים
סמוראי ג'ק (קומיקס)

**סמוראי ג'ק** (באנגלית: **Samurai Jack**) הייתה סדרת קומיקס אמריקאית של חברת ההוצאה לאור IDW Publishing, והיא נמשכה לאורך 20 חוברות בין אוקטובר 2013 למאי 2015. ג'ים זוב כתב את הסדרה, בעוד אנדי סוריאנו אייר אותה.

עלילת הסדרה התבססה על סדרת הטלוויזיה "סמוראי ג'ק", ששודרה בערוץ הטלוויזיה "Cartoon Network" בין 2001 ל-2004, ותיארה את קורותיה של הדמות הראשית לאחר תום אירועי העונה הרביעית – הסמוראי ג'ק עודנו תקוע בעתיד, אך הוא ממשיך בניסיונותיו למצוא דרך לחזור בזמן ולשוב אל ההווה שלו על מנת להתמודד עם אקו, שד רב עצמה שהשתלט על העולם. עם זאת, היוצר של סדרת הטלוויזיה, גנאדי טרטקובסקי, טען כי סדרת הקומיקס איננה חלק מהקאנון של הדמות. הסדרה זכתה לביקורות חיוביות מן מבקרים, אם כי מכירותיה בשווקים היו בינוניות.

## היסטוריה פרסומית
בפברואר 2013, חברת ההוצאה לאור "IDW Publishing" וערוץ הטלוויזיה "Cartoon Network" הכריזו על שיתוף פעולה, במסגרתו כמה מסדרות הטלוויזיה של הערוץ יעובדו לסדרות קומיקס. בהמשך השנה, כחלק מכנס "WonderCon", פורסם כי ג'ים זוב יכתוב סדרה בהתבסס על "סמוראי ג'ק", אותה יאייר אנדי סוריאנו, וכי זו תחל את פרסומה עוד באוקטובר של אותה השנה. החוברת הראשונה יצאה לשווקים ב-23 באוקטובר, ופרסום הסדרה נעשה באופן חודשי.

קשת הסיפור הראשונה, "Threads of Time", נמשכה לאורך חמש חוברות, ויצאה כאוגדן ביוני 2014. גם קשתות הסיפור שיצאו אחריה נמשכו חמש חוברות, וגם הן יצאו כאוגדנים. בינואר 2015, זוב הודיע כי הסדרה תסתיים במאי של אותה השנה עם פרסומה של החוברת העשרים. יותר משנה לאחר מכן, באוקטובר 2016, "IDW Publishing" הוציאה מהדורה בכריכה קשה שהכילה בה את כל חוברות הסדרה, בשם "Samurai Jack: Tales of the Wandering Warrior".

במאי 2019, ארבע שנים לאחר סוף הסדרה, "IDW Publishing" החלה בפרסומה של מיני-סדרה בשם "Samurai Jack: Lost Worlds", והיא היוותה אפילוג לעלילה. המיני-סדרה, אותה כתב פול אלור ואייר אדם ברייס תומאס, נמשכה לאורך ארבע חוברות, והסתיימה בספטמבר.

## תקציר העלילה
זמן לא רב לאחר מאורעות הפרק האחרון של "סמוראי ג'ק", הסמוראי ג'ק יוצא למדבר בחיפוש אחר מערה בה מתבודד נזיר זקן שביכולתו לסייע לו במסע בזמן. ג'ק נחוש לשוב להווה שלו, לאחר שהשד רב העצמה אקו שלח אותו לעתיד והשתלט על עולמו. הנזיר מגלה לג'ק כי הדרך היחידה לנוע אחורה וקדימה בזמן היא באמצעות חבל עתיק, אותו אקו קרע ופיזר את סיביו. ג'ק יוצא למסע בעקבות הסיבים, על מנת לטוות אותם בחזרה לחבל ולשוב לזמנו כדי להתעמת עם אקו.

## ביבליוגרפיה
### אוגדנים

### אוספים

## קישורים חיצוניים
* "סמוראי ג'ק", באתר IDW Publishing 

## הערות שוליים

קטגוריה:סדרות קומיקס
DAX

250px|ממוזער|לוגו
250px|ממוזער|DAX מספטמבר 1959 עד מרץ 2020 (סגירות יומיות). נתונים מ-Stooq.com
**DAX** (ראשי תיבות של **Deutscher Aktienindex** - מדד המניות הגרמניות), ולעיתים **DAX 40**, הוא מדד מניות הכולל את 40 החברות העיקריות הנסחרות בבורסה לניירות ערך בפרנקפורט. חישוב המדד נעשה על ידי מערכת Xetra, ומתבצע מדי שנייה. לדברי דויטשה בורסה, מפעיל Xetra, מודד DAX את ביצועי של 40 חברות גרמניות הגדולות ביותר במונחים של נפח מסחר ושווי שוק. מדד זה מקביל ל-FT 30, מדד דאו ג'ונס ומדד תל אביב 35, ובשל מבחר החברות הקטן המיוצג בו, אינו מייצג בהכרח את כלל שוק ההון הגרמני.

ב-24 בנובמבר 2020, דויטשה בורסה הודיעה על הרחבת ה-DAX מ-30 ל-40 חברים והחמרת הכללים בתגובה לשערוריית החשבונאות של חברת וויירקארד. ההרחבה התרחשה ברבעון השלישי של 2021.

נכון ל-30 בנובמבר 2024, חלוקת המדד לפי מגזרים היא כלהלן: פיננסים: 20.2%, תעשיות: 19.2%, טכנולוגיית מידע: 18.9%, חומרים: 12.3%, מוצרי צריכה: 9.7%, שירותי תקשורת: 7.7%, שירותי בריאות: 5.7%, שירותים: 3.3%, מוצרי יסוד צרכניים: 1.7% ונדל"ן: 1.6%.

## גרסאות
למדד שתי גרסאות המכונות **מדד ביצועים** ו**מדד מחירים**. שני המדדים נבדלים זה מזה בכך שהראשון מתחשב בחלוקת דיבידנדים, בעוד שהשני אינו מתחשב בכך. מדד הביצועים הוא המדד המצוטט לרוב, אולם מדד המחירים מקביל למדדים דומים של מדינות אחרות.

## היסטוריית מחירים
שיעור המדד הבסיסי, בן 1,000 נקודות, נקבע ב-30 בדצמבר 1987. חישוב המדד באמצעות מערכת Xetra נעשה מדי שנייה החל מ-1 בינואר 2006.

ב-16 במרץ 2015 עבר לראשונה מדד הביצועים את רמת ה-12,000

## חברות מרכיבות
החברות הנכללות במדד ה-DAX 40, נכון ל-12 בדצמבר 2024:

## ראו גם
* CDAX - מדד כל המניות הנסחרות בבורסה לניירות ערך בפרנקפורט
* HDAX - מדד כל החברות הכלולות במדדים DAX, MDAX ו-TecDAX
* MDAX - מדד 50 החברות הגדולות הבאות אחרי מדד המניות DAX
* SDAX - מדד 70 החברות הגדולות הבאות אחרי מדד המניות MDAX
* ÖkoDAX - מדד 10 החברות המובילות במגזר האנרגיה המתחדשת
* TecDAX - מדד 30 החברות המובילות במגזר הטכנולוגיה

## קישורים חיצוניים

* 
* מדד DAX באתר BizPortal

## ביאורים

## הערות שוליים

קטגוריה:מדדי מניות
קטגוריה:גרמניה: כלכלה
צ'דוויק

**צ'דוויק** (באנגלית: **Chadwick**) הוא שם משפחה, ושמם של מספר יישובים.

קטגוריה:שמות משפחה
משה סרטל

**משה סַרטֶל** (נולד ב-1942) הוא משורר ישראלי, חתן פרס נשיא המדינה לספרות (1997) ופרס ראש הממשלה לסופרים עבריים (1999-2000).

## ביוגרפיה
משה סרטל נולד באיסטנבול שבטורקיה. בשנת 1949 עלה לישראל עם משפחתו. שירת בצה"ל ביחידות סיור ושריון.

בעל תואר ראשון בפילוסופיה יהודית, ספרות וקבלה מהאוניברסיטה העברית בירושלים, ותואר מוסמך מבית הספר לספרנות של האוניברסיטה. למד גם היסטוריה צבאית באוניברסיטת תל אביב. ניהל מערכת ספריות בעיר מגוריו, פתח תקווה. ב-1967 ייסד את הוצאת הספרים "מצחף" המתמחה בספרים בנושאי יהדות.

סרטל הוציא לאור שבעה קובצי שירה פרי עטו, הראשון שבהם בשנת 1967. הוא זכה במספר פרסים על יצירתו, בהם פרס ברנשטיין (1985) פרס ורטהיים לשירה מטעם אוניברסיטת בר-אילן (1996-1995), פרס נשיא המדינה לספרות (1997) ופרס ראש הממשלה לסופרים עבריים (2000-1999).

בשנת תשנ"ה יצאה לאור ההקלטה "קאנון: משה סרטל קורא משיריו".

## ספריו
***מי שנטל: שירי מעשה** (ירושלים: מצחף, תשכ"ז 1967)
***הדרך והבשר: תכריך של שירים** (ירושלים: מצחף, תש"ל) 
***בשר על גבי גחלים ושירים אחרים** (מרחביה ותל אביב: ספרית פועלים, תשל"ג 1973) 
***כי לא תחשך השמש** (תל אביב : ספרית פועלים, תשל"ט 1979)
***בדרך העולה בית אל: והוא קובץ מן השירים** (תל אביב: ספרית פועלים, תשמ"ב 1982) 
***ספר ניצחון גדול: שלושה שירי עלילה** (תל אביב: ספרית פועלים, תשמ"ו 1986) 
***הנה האש: והיא שתי שירות ושירים** (תל אביב: מצחף, תשנ"ד 1994)

## לקריאה נוספת
*אבידב ליפסקר, 'טס של זהב מלא עפר (על שירת משה סרטל)'. **צפון**, כרך 4 (1995/1996), עמודים 135–152.
*יהודית רותם, 'משה סרטל (ראיון)'. מאזנים, כרך ס"ט, גיליון 5 (1995), עמוד 30. 

*, Ammiel Alcalay. 'The language of the world : an interview with Moshe Sartel'. in: *Keys to the Garden : new Israeli writing* / edited by Ammiel Alcalay (San Francisco : City Lights Books, 1996), pp. 232-253


## קישורים חיצוניים

* 
* 
* 
* משה סרטל - שני שירים באתר "יקוד - כתב עת לספרות עברית"

קטגוריה:משוררים ישראלים
קטגוריה:מו"לים ישראלים
קטגוריה:זוכי פרס ראש הממשלה
קטגוריה:זוכי פרס ברנשטיין
קטגוריה:זוכי פרס נשיא המדינה לספרות
קטגוריה:משוררים כותבי עברית
קטגוריה:ישראלים ילידי טורקיה
קטגוריה:ישראלים שנולדו ב-1942
מרגלית מתתיהו

**מרגלית מתתיהו** (נולדה ב-1935) היא משוררת דו-לשונית בשפות עברית-לאדינו, פרסמה 15 ספרי שירה.

## קורות חיים
מרגלית מתתיהו, נולדה בתל אביב להורים ילידי סלוניקי.

מתתיהו למדה ספרות עברית ופילוסופיה באוניברסיטת בר-אילן. עוסקת במחקר העיתונות הספרדית-יהודית והשירה, שראתה אור בסלוניקי בין השנים 1940-1860. מאמריה התפרסמו בעברית ובלאדינו בארץ וברחבי העולם. כותבת טור קבוע בכתב העת "על הדרך" לספרות, אמנות ותרבות עכשווית.

מתתיהו פרסמה כמה ספרי שירה בעברית ובלאדינו.

מתתיהו, ממייסדי דור ההמשך להנצחת קורבנות השואה מבין יהודי יוון, יצרה את הסרט "טולדו – הסוד החבוי", המספר על חייהם המלאים והעשירים של יהודי טולדו בספרד, בטרם הגירוש ב-1492.

מרגלית הייתה חברת הוועד של אגודת הסופרים העברים, שימשה כמזכ"ל התאחדות אגודות הסופרים בישראל. היא חברה באקדמיה העולמית לשירה מטעם אונסקו בוורונה, איטליה ומשמשת כנשיאת כבוד של אגודת הסופרים כותבי ספרדית בישראל AIELC.

## פרסים והוקרה
מרגלית מתתיהו זכתה בפרסים הבאים:
* בשנת 1995 בפרס המקסיקני הבינלאומי לספרות ע"ש פרננדו חינו
* בשנת 1996 בפרס ספרותי לשירה "אטיניאו דה חאין" מטעם העיר חאין באנדלוסיה, ספרד
* בשנת 1999 בפרס "היצירה ע"ש ראש הממשלה"
* בשנת 2003 בפרס "השירה" מהאקדמיה "מזרח-מערב" של קורטיאה דה ארג'ס רומניה

בשנת 1997 הוקמה אנדרטה לזכר היהודים תושבי השכונה "פואינטה קאסטרו" של העיר לאון, בספרד, בה נחקקו שורות מאחד משיריה.

בשנת 2002 נקראה על שמה ככר בפארק ברובע "פואינטה קאסטרו" שבעיר לאון בספרד.

## מספריה
* **מבעד לשמשה: שירים** (תל אביב: הוצאת טרקלין, 1976)
* **אי-שקט קיצי** ((תל אביב: עקד, תשל"ט 1978)
* **קלפים לבנים: שירים** (תל אביב: עקד, תשמ"ג)
* **חשופה: שירים** (תל אביב: עקד, תשמ"ח 1987)
* **חצר חרוכה: שירים** (תל אביב: עקד, תשמ"ח 1988), מכיל 31 עמודים
* **אלגריקה: שירים** (תל אביב: עקד, תשנ"ב 1992)
* **מדרגות של חצות: שירים** (תל אביב: תג, תשנ"ה 1995)

* **Matriz de luz: poesía en judeo-español** (Tel Aviv : Editorial Tag, 1997)
* **Vela de la luz: poesía en ladino** (León: Ponteaérea, 1997)
* **Kamino de tormento** (Cuenca: Toro de Barro, 2000)
* **Bozes en la Shara** (Cuenca: Toro de Barro, 2001)
* Vagabundo eterno = Vagabondo eternel / acuarelas, Juan Fernández (León: Ayuntamiento de León, Consejalía de Cultura, 2001)

* **להעיר את השתיקה: שירים** (תל אביב: עקד, תשס"ד 2003)

* **Asiguiendo al Esfuenio** / introducción, Carlos Morales (Ourense: Linteo poesía, 2005)

* **הספק: סיפורים קצרים** (תל אביב: בת אור, 2010)

## קישורים חיצוניים

* 

* 
* 
* 
* מרגלית מתתיהו, **[https://web.archive.org/web/20141006122833/http://www.hebrew-writers.org/pdf/m-12-13.pdf היצירה בלדינו]**, הצדעה לשפות שלידתן בגולה — לדינו, גיליון מאזנים מס' 6 כרך פ"ז, עמודים 28–30
* מיכאל רייך על הספר "הספק" בכתב העת "על הדרך"

## הערות שוליים

קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:משוררים כותבי לאדינו
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:ישראליות שנולדו ב-1935
קטגוריה:ישראלים שנולדו ב-1935
זרטל

**זֶרטָל** הוא שם משפחה יהודי ישראלי.

קטגוריה:שמות משפחה עבריים
אשהיים (פירושונים)

קטגוריה:שמות משפחה
קטגוריה:שמות משפחה אשכנזיים
קטגוריה:שמות משפחה טופונימיים